Tyd het nie brieke nie en die battery raak nie pap nie – dalenatjie se sketsblad
Tyd het nie brieke nie en die battery raak nie pap nie
So besef ek toe mos nou vanoggend dat ek vier maade laas naby my blog was. Dit was nie ‘n geval van ‘n gebrek aan iets om te sê nie (wel miskien ‘n gebrek aan weet hoe om dit te sê) en ek dink ook nie dit was as gevolg van ‘n tekort aan tyd nie (miskien dalk net ‘n traagheid om tyd daarvoor in te ruim).
Die laaste vier maande was egter nie nie leeg nie. My sussie en haar man se eersteling is gebore – ‘n dogtertjie (die rede waarom ek nou deesdae hekel), ek het my babakat aan die dood afgestaan (ek weet nie wie hom die meeste mis nie – ek, manlief of die skaaphond), ek het leer hekel (kortbene, langbene en popcornsteke maak vir my ook nou sin), ek het al vyf die boeke in die “Song of fire and Ice” reeks van George RR Martin gelees (en moet nou twee jaar wag vir die sesde boek) en ek het ‘n stoel se rug- en sitvlakkussing gestoffeer (Manlief moet nog die res onder hande neem met ‘n paar skroewe, gom en geduld).
Genade, vier maande in ‘n neutedop – dit lyk so min…
Na al die Engelse leesstof het ek nou weer lus vir Afrikaans en Carina Stander se “Wildvreemd” staan gereed in die boekrak. Daarna sluip ek my tande vir Deon Meyer se langverwagte nuweling, “Kobra.”
19/09/2013 dalenatjie	Carina Stander,Deon Meyer,George RR Martin,Hekel,Kobra,Song of fire and ice,Stoffering,Wildvreemd